मधुकर, यश शर्मा, जितेन्द्र शर्मा ते राम कुमार अबरोल-एह् सब्भै मेरे जमाती बी हे-जम्मू रेडियो च स्टाफ आरटिस्ट दे तौर पर कम्म करदे ह। पर उंदे अनुबंध बड़ी घट्ट अवधि दे होंदे ऐ। इस करी जम्मू रेडियो दे स्टाफ आर्टिस्टें हड़ताल करी ओड़ी। डोगरी संस्था ने स्टाफ आर्टिस्टें दी हमायत कीती, पर रेडियो आह्‌लें अपनी नीति नेईं बदली, ते मधुकर, यश शर्मा बगैरा दे अनुबंध खत्म करी दित्ते गे। बाह्‌द च इनें सब्भनें गी रेडियो च मुड़ियै भरथी करी लैता गेआ पर मधुकर होर रेड़ियो च बापस नेईं आए, ते अपने ग्रां गुढ़ा सल्हाथियां उठी गे। उत्थें कवतां लिखने पासै मता ध्यान देना शुरू करी ओड़ेआ।